Bugøynes Bygdelag var etter besøk av kommunens næringssjef den 29.03.19, samlet til allmøte 11.04.19. Målet var å samle innspill og lage en høringsuttalelse til kommunens forslag til Strategisk Næringsplan for de neste 10 årene. Til sammen 12 personer møtte og 2 hadde gitt innspill via mail.

Allmøtet ønsket at det innarbeides et nytt hovedpunkt ved siden av de 4 ‘eksisterende’. Det skal hete Attraktive distrikt.

Innovativt næringsliv

Moderne infrastruktur

**Attraktivt distrikt**

Attraktiv by

Nærings-vennlig kommune

**Strategier for Attraktivt distrikt**.

**Mål:**

Uten levedyktige distrikt med et aktivt næringsliv, blir Sør-Varanger en ‘fattigere’ kommune. Det må legges til rette slik at distriktene utvikles til å bli attraktive samfunn der en kan etablere nye og varierte arbeidsplasser, samt opprettholde et godt kommunalt servicenivå. Bugøynes må befestes som kommunens fiskevær. Forholdene må legges til rette for at fiskeriene, - som en allerede bærekraftig næring, kan få utvikle seg samtidig som en legger til rette for rekruttering til yrket.

**Delmål:**

1. Etablere optimale arealplaner som tar utgangspunkt i å tilrettelegge for lokale behov hvor infrastruktur som vann og strøm er hensyntatt
2. Bugøynes må bli det mest attraktive arbeidsområdet for den marine sektor i regionen
3. Videreutvikle tjenestetilbudet ved Bugøynes Omsorgssenter
4. Utfasing av kommunale arbeidsplasser/tjenester

**Tiltak:**

1. Møte med fiskerne/industrien for å konkretisere behovene
2. Velferd for fremmedfiskere
3. Egen fiskerilinje med praksis- /lærlingeplasser
4. Styrkning av kommunens nærings- og primærnæringsfond
5. Egnetilskudd, - via primærnæringsfondet?
6. Komme i dialog med sentrale aktører innen oppdrett for å ‘sentralisere’ aktivitetene ut fra Bugøynes
7. Være pådrivere for å løse miljømessige avklaringer i fht. re-etablering av mekanisk industri i bygda.
8. Sikre god vannkvalitet til matproduksjon ved å ta hånd på kloakken fra bygda
9. Mudring av havna
10. Innføre utleieplikt for tomme hus
11. Legge til rette for en ordning med gjennomgående bussbilletter
12. Bolyst
13. Gratis barnehage og tomter